A l’establir-se i gestionar els antics dominis portuguesos i espanyols d’on provenien la majoria d’espècies, els holandesos no van fer-ho millor que els antics conqueridors. Si els portuguesos havien estar severs amb les castes més baixes dels treballadors de les illes, els holandesos encara es van mostrar més inhumans, esclavitzant a criatures de dotze anys als qui obligaven a recollir centenars de quilos de canyella per temporada per un miserable plat d’arròs al dia. Per tal de tenir un domini absolut del mercat, els holandesos no van dubtar a empresonar o executar als propietaris locals, a cremar excedents de producció, a incendiar els boscos que eren propietat dels indígenes si aquests es negaven a pertànyer a la Companyia, i a exterminar, sense miraments, els natius que es revoltaven contra ells.